### 16.    Drøftelse af [adresse]

**Åbent**

Sagsnr.: 326-2018-35812       J.nr.: 05.01.00           Dokumentnr.:
326-2018-298118

**Sagstype**

Drøftelse.

**Resume og sagens baggrund**

Det nuværende gaderegulativ er fra 2010. Teknik &
Miljøudvalget har ønsket at regulativet revideres. I forbindelse med revision
af 'Gaderegulativ for benyttelse af offentlige vejrarealer i Kalundborg
bymidte' bliver der indhentet inputs fra interessenter. Derudover sættes fokus
på læsbarhed og forenkling, affaldshåndtering, kørsel i [adresse] samt
revision i forhold til gældende love og bekendtgørelse.

**Indstillinger**

Chefen for Vej, Ejendom og Affald indstiller at målet med
revision af Gaderegulativ drøftes.

**Behandling**

Teknik- og Miljøudvalget.

**Sagsfremstilling**

Det nuværende gaderegulativ er fra 2010. Teknik &
Miljøudvalget har ønsket at regulativet revideres.

Ved revideringen foreslås det, at der fokuseres på følgende
emner

·
Forbedring af læsbarhed med blandt andet entydige illustrationer
og kort

·
Dialog med butikker med fødevaresalg om affaldshåndtering

·
Drøftelse af regler om kørsel i gaden i forhold til erfaring og
anden planlægning (varekørsel og biler)

·
Revision i forhold til gældende love og bekendtgørelser

·
Indhentning af inputs fra interessenter

I forbindelse med revision af 'Gaderegulativ for benyttelse
af offentlige vejarealer i Kalundborg bymidte' bliver der indhentet inputs fra
følgende interessenter: Handelstandsforening, Ældrerådet, Handicaprådet, Kultur
og fritid, Kalundborg Erhvervsforening, Brand og redning, Kalundborg bys
lokalråd, [adresse] museum og Midt- og Vestsjælland Politi.

Formålet med revision af gaderegulativet er at forenkle
gaderegulativet med blandt andet tydelige billeder/illustrationer af gaden,
fokus på affaldshåndtering og kørsel i [adresse].

Efter indhentelse af inputs fra interessenter udformes et
oplæg til nyt gaderegulativ, der forelægges Teknik & Miljøudvalget til
drøftelse.

**Økonomiske konsekvenser**

Ingen økonomiske konsekvenser.